**NARAVOSLOVJE 6. razred**


**DELO NA DALJAVO ( DOMA ), petek, 8. 5. 2020**

**Spolno razmnoževanje rastlin**

**Navodila za učence**

V ponedeljek smo se pogovorilo o razmnoževanju rastlin in tudi prikazali poskus nespolnega razmnoževanja. Dogovorili smo se, da za danes ponovite spolno razmnoževanje rastlin. Malo še obnovite znanje razmnoževanje rastlin. **Reši nalogo razišči, razmisli in odgovori. Odgovore zapiši v zvezek.**

Spolno razmnoževanje zagotavlja raznolikost potomcev. Spolno razmnoževanje je kadar se združita dve celici in se razvije nov osebek. Ker vsaka od celic prinese polovico dedne snovi, se po oploditvi- imenujemo združitev dveh spolnih celic, razvijejo osebki, ki so sicer podobni staršem, se pa od njih tudi razlikujejo. V naravi je bolje, če organizmi iste vrste med seboj niso povsem enaki, temveč se razlikujejo vsaj v podrobnostih.



Slika prikazuje: Zaradi spolnega razmnoževanja so potomci navadne nočne lepotice lahko podobni staršem ali različni od njih. Potomci rastlin z rdečimi in belimi cvetovi so rožnate barve. Potomci rastlin z rožnatimi cvetovi pa imajo lahko rdeče, bele ali rožnate cvetove.

***Razmisli, razišči in odgovori***

* Pojasni, zakaj ima spolno razmnoževanje rastlin v naravi prednost pred nespolnim razmnoževanjem.
* Poišči nekaj primerov, ko so ljudje nespolno razmnoževanje rastlin uporabili v svojo korist.
* Pojasni, kaj bi se v naravi zgodilo, če bi bile vse rastline neke vrste v vseh znakih povsem enake.